Ahn Changho

Ahn Changho, kadangkala An Chang-ho (; , 9 November 1878 - 10 Mac 1938) merupakan aktivis kemerdekaan Korea dan salah satu pemimpin terawal masyarakat imigran orang Korea-Amerika di Amerika Syarikat. Beliau juga dirujuk dengan nama penanya Dosan (도산; 島山 ). Aktivis sosial protestan, beliau menubuhkan Shinminhoe (Persatuan Korea Baru) apabila beliau kembali ke Korea dari A.S. pada tahun 1907. Ia merupakan pertubuhan terpenting yang menentang pendudukan Jepun di Korea. Beliau menubuhkan Akademi Korea Muda (흥사단; 興士團) di San Francisco pada tahun 1913 dan ahli penting dalam mengasas Kerajaan Sementara Republik Korea di Shanghai pada tahun 1919.  Ahn merupakan satu daripada dua lelaki yang dipercayai menulis lirik Aegukga, lagu kebangsaan Korea Selatan. Selain kerjanya untuk Gerakan Kemerdekaan, Dosan mahu membuat pembaharuan watak orang Korea dan keseluruhan sistem sosial Korea. Pembaharuan pendidikan dan memodenkan sekolah merupakan dua usaha penting Dosan. Beliau merupakan bapa kepada pelakon Ralph dan Philip Ahn, pengasas restoran Cina Moongate Soorah Ahn, dan pegawai meriam udara Tentera Laut A.S. Susan Ahn Cuddy, yang juga kemudian bekerja untuk Pejabat Perisikan Tentera Laut, Agensi Keselamatan Negara, Perpustakaan Kongres, dan Jabatan Pertahanan A.S..

Keluarga
 Helen Lee (Yi Hye Ryon), 1884 - 1969
 Philip Ahn, 1905 - 1978
 Philson Ahn, 1912 - 2001
 Susan Ahn Cuddy, 1915 - 2015
 Soorah Ahn Buffum, 1917 - 2016
 Ralph Ahn, 1926 -

Lihat juga
Taman Dosan
Korea di bawah pemerintahan Jepun
Gerakan kemerdekaan Korea
Senarai orang Korea

Rujukan

Pautan luar
 The Ahn Chang Ho Website
 Patriot Dosan Ahn Chang-ho Memorial , International Relations Council of Riverside, CA.
 Photos of Riverside Memorial

Kelahiran 1878
Kematian 1938
Orang dari Pyongan Selatan
Penulis Korea
Protestan Korea
Aktivis kemerdekaan Korea
Kebudayaan Riverside, California
Orang Amerika Syarikat keturunan Korea
Penulis lagu kebangsaan